Concordia misti stýringina, og rendi á land í Noregi. Við einari ferð uppá 15 míl í einum smølum norskum firði er rættiliga óheppið, um róðrið brádliga ikki riggar. Men tað var júst tað, ið hendi við 140 metrar langa bingjuskipinum, Concordia, sum var á veg inn í Vartdalsfjørðinstutt frá Ålesund í Noregi. Úrslitið vísti seg skjótt. Skipið snaraði inn móti klettinum, og strandaði við nógvari ferð. Og har stóð tað fast. Ongin av manningini fekk løstir. Sleipibáturin, Polar Rex, togaði Concordia avaftur, tá tað fløddi. Eftir tað sigldi skipið sjálvt til Ålesund, har tað verður kannað, meðan norska løgreglan kannar orsøkina til hendingina. Concordia, sum er smíðað í 1997, er 864 teu stórt, og tað siglir undir liberiskum flaggi.